Ɛaziza yal ass tettali ɣer ṣḍeḥ, akken ad twali amkan ideg yella Ɛaziz, ma d Ɛaziz ur diban ara. Tamɣart-nni i tt-yettwalin tettwali tettɛessa-tt akken yal tameddit, tettas-d yal ṣṣbeḥ akken ad d-tawi lexbar-is. Tefreḥ imi Ɛaziz ur d-yuɣal ara, teffer lfeṛḥ-is, tettṣebbir Ɛaziza: - Ayen ara txedmeḍ aṭas n yiɣeblan i yiman-im? Gma-m yewwi-am-d ayefki n tsedda, yerna-am tiwiztin yettmecberriqen ɣef temgerḍt-im. Tikkelt-agi daɣen ad d-yuɣal s ufrux icennun: irgazen akked tlawin akk ur asen-yetteɛǧab ara lḥal.